Зьмянілі палачан агрэсіўныя Interior Wrath, выступ якіх змаглі зацаніць толькі самыя трывалыя наведвальнікі фэсту і адданыя фэны. Міні-слэм пад сцэнай і некалькі разьбітых насоў – яскравы паказчык неверагоднай энергіі, якой гурт зарадзіў прысутных пасьля неверагодна доўгага першага дню фэсту. Сярэдзіну выступу Interior Wrath адцяніла нарэшце пачатае рытуальнае шэсьце з дудой, барабанамі і паходнямі да ракі, што адцягнула тую частку слухачоў, якія мужна чакалі менавіта купальскіх абрадаў. Атрымалася сапраўднае містычнае таемства. Неўзабаве самая кароткая летняя ноч на сонцаварот зьмянялася днём, які прыхаваў новыя сюрпрызы на “Купальскім Коле”… Тэкст: Паліна Трохаўцава, BelMetal